Mart Nutt

Mart Nutt () — estoniyalı siyasətçi və tarixçi.

 Təhsili 
Mart Nutt 1980-ci ildə Tallin Nomme gimnaziyasını bitirdikdən sonra Tartu universitetinə daxil olub. 1985-ci ildə universiteti tarix etnoqrafiya üzrə magistr dərəcəsi ilə bitirib. 1988-ci ildə doktorluq dərəcəsi alıb. 16 dekabr 2011-ci ildə Tallin Politexnik Universitetində " Eston parlamentinin hakimiyyəti, beynəlxalq münasibətlərin formalalaşdırılması və reallaşdırılması" mövzusunda namizədlik dissertasiyası müdafiə edib.

 Fəaliyyəti 
1988-ci ildən 1991-ci ilə qədər Estoniya açıq səma altında muzeyinin elmi rəhbəri olub. 1991-ci ildən 1992-ci ilə qədər o Estoniya Xarici İşlər Nazirliyində şöbə müdiri vəzifəsində fəaliyyət göstərib. 2003-cü ildən 2004-cü ilə qədər Yaan Tonisson İnstitutunda elmi rəhbər olub. 2011-ci ildə İnsan Hüquqları İnstitutunun idarə heyətinin üzvü olmuşdur.

 Siyasi fəaliyyəti 
1989-cu ildə azad gənclər təşkilatı olan "Res Publica"-nın üzvü kimi Respublikaçı Milli Koalisiyanın yaranmasında təşəbbüs göstərənlərdən biri kimi tanınmışdır. 1990-cı ildə o, Pro Patria və Res Publica müttəfiq partiyasına üzv olur. 1992-ci ildən Riygikoqu üzvü 1993-cü ildən 1999-cu ilə qədər isə Tallin şəhər şurasının üzvü olur. O, Pro Patria və Res Publica müttəfiq partiyasının idarə heyətinin, Yaan Tonisson İnstitutunun, Miqrasiya fondunun və Estoniya Müdafiə Liqasının üzvüdür.

 Sosial fəaliyyəti 
O, 2007-ci ildən BMT-nin İnsan Hüquqları üzrə Komitəsinin, 1998-ci ildən isə Avropa Rasizm və Dözümsüzlüklə Mübarizə Komissiyasının üzvü olmuşdur. Estoniya Rəssamlıq Akademiyasının kuratoru və eston ordusunun ehtiyatda olan leytenantı olub.

 Mükafatları 
 V dərəcəli Dövlət Gerbi Ordeni — 2001-ci il.
 II dərəcəli Dövlət Gerbi Ordeni — 2018-ci il.

 Kitabları 
 "Estonian History VI. War for independence".
 "Present Estonia and political system".

 İstinadlar